**Inkubációs megállapodás**

amely létrejött egyrészről

**a Quantum Leap Innovációs és Iparfejlesztési Korlátolt Felelősségű Társaság**

Székhely: 1051 Budapest, Széchenyi István tér 7-8.

Fióktelep: 9026 Győr, Vásárhelyi Pál u. 66.

Cégjegyzékszám: 01-09-172461

Adószám: 24329662-2-41

képv: Khader Attila ügyvezető, mint Inkubátor ***(továbbiakban Inkubátor)***

másrészről

**...............................**

székhely: .......................

Fióktelep:........................

Cégjegyzékszám: ................................

Adószám: .............................

Pénzforgalmi számlaszám: .........................................

képv:, mint kedvezményezett ***(továbbiakban Kedvezményezett)***

Inkubátor és Kedvezményezett együttesen Felek között alulírott helyen és időben, az alábbi feltételek szerint.

1. Előzmények

## Inkubátor a Gazdaságfejlesztési és Innovációs Operatív Program ***(a továbbiakban GINOP***) keretén belül „Start-upok fejlesztésének támogatását célzó” tárgyú felhívást (***továbbiakban Felhívás)*** tett közzé, melyre Kedvezményezett GINOP-2.1.5-15-2017-..... azonosító számon támogatási kérelmet (amely áll az Kedvezményezett alapadataira vonatkozó, a Kedvezményezett által megvalósítandó projekt szakmai ismérveit tartalmazó, valamint a projekt elszámolható költségeire vonatkozó adatlapból) nyújtott be, a jelen szerződés (***továbbiakban Szerződés***) fizikailag nem csatolt mellékletét képező felhívás szerint, amelyet Inkubátor mint közvetítő szervezet támogatási döntés szerint támogatásban részesített. A támogatási kérelem (inkubációs kérelem) a Szerződés **1. számú mellékletét** képezi. Az Inkubátor döntése alapján Kedvezményezett vissza nem térítendő támogatásban részesül a Szerződésben foglalt feltételek szerint. A támogatás felhasználási helyszíne megegyezik az Inkubátor fióktelepével és a Kedvezményezett fióktelepével.

## A Felhíváson és a támogatási kérelmen túl a Szerződés mellékletét képezi, és a Felekre kötelező érvényű minden olyan tanulmány, elemzés, hatósági engedély, műszaki terv és tartalom, nyilatkozat, beszerzési terv, társulási megállapodás és egyéb dokumentum, valamint ezek módosításai, amelyet a Kedvezményezett a támogatási kérelemmel együtt vagy a későbbiekben benyújtott, akkor is, ha azok fizikai értelemben nem kerülnek csatolásra a Szerződéshez. Mindezeken felül a Szerződés mellékletét képezi a felhíváshoz kapcsolódó Működési Kézikönyv (***továbbiakban Működési Kézikönyv)***, valamint a GINOP felhívásokhoz tartozó Általános Útmutató és „Általános Szerződési Feltételek az operatív programok keretében támogatásban részesített kedvezményezettekkel kötendő támogatási szerződésekhez” (***továbbiakban ÁSZF***), amely a [www.szechenyi2020.hu](http://www.szechenyi2020.hu) vagy a palyazat.gov.hu honlapon folyamatosan elérhető.

1. A Szerződés tárgya

## Felek megállapodnak, hogy az Inkubátor a fenti GINOP forrásból a Kedvezményezett ............... elnevezésű, a támogatási kérelemben és annak mellékleteiben meghatározott projekt (***továbbiakban Projekt)*** elszámolható költségeit vissza nem térítendő támogatásban részesíti.

## Kedvezményezett vállalja, hogy a Projektet a támogatási kérelmében meghatározottak szerint megvalósítja. A Kedvezményezett a Szerződés aláírásával kötelezi magát arra, hogy a Projektet a vonatkozó jogszabályoknak megfelelően, kellő alapossággal, hatékonysággal és gondossággal valósítja meg.

## Inkubátor vállalja, hogy a Projekt elszámolható költségeire az Európai Regionális Fejlesztési Alapból és hazai központi költségvetési előirányzatból a támogató döntésnek és a Szerződésben foglaltaknak megfelelően vissza nem térítendő támogatást, valamint a Kedvezményezett részére a jelen szerződésben részletezett inkubációs szolgáltatásokat nyújt, valamint tőkebefektetésben (***továbbiakban: Befektetés***) részesíti, melynek megvalósulása érdekében a felek egymással befektetési szerződést ***(továbbiakban Befektetési szerződés)*** kötnek.

1. Felek jogai és kötelezettségei

## Kedvezményezett köteles a Projektet .......... napjáig megvalósítani.

### A Kedvezményezett vállalja, hogy a Projektet az alábbi helyszínek alatt (Projekt fő helyszíne) megvalósítja, és azt - ha a Projekt esetében releváns - a fenntartási időszak alatt ugyanezen a helyen fenntartja, üzemelteti.

.......................

### A Kedvezményezett vállalja, hogy a [3.1.1](#Ref4762988781) pontban meghatározott helyszínen biztosítja a Projekttel kapcsolatos dokumentációk és elszámolási bizonylatok tárolását, ellenőrizhetőségét, és amennyiben az Inkubátor helyszíni ellenőrzést kíván tartani, akkor az ellenőrzést támogatja, és ezen dokumentumokhoz a hozzáférést megadja az Inkubátor részére, vagy az általa meghatalmazott harmadik fél részére.

### Kedvezményezett vállalja, hogy a [3.1.1](#Ref4762988782) pontban meghatározott helyszínen történő munkavégzés esetében az alkalmazásában lévő munkavállalók munkaköri leírásában szerepelteti azt a munkavállaló munkavégzési helyszíneként.

## Költségek elszámolhatóságának kezdete

### A Projekt előkészítési költségei elszámolhatóságának kezdő időpontja: nem releváns

### A Projekt megvalósítási költségei elszámolhatóságának kezdő időpontja: ...............

A Projekt keretében a megvalósítás megkezdését követően felmerült kiadásokat lehet elszámolni. Az elszámolhatósági időpontot a költséget tartalmazó számla, vagy bizonylat teljesítési napja alapján kell értelmezni. Kedvezményezett továbbá kötelezettséget vállal arra, hogy a Projekt megvalósulásának előrehaladására vonatkozó jelentését és elszámolását a jelen szerződés **7. számú mellékletét** képező Pályázati Elszámolási Ügyrendnek megfelelően fogja végezni.

## **A Projekt fizikai és pénzügyi befejezése**

### A Projekt fizikai befejezésének tervezett napja: ...................

A Projekt keretében a projekt [3.2.1](#Ref4762990591) pontjában meghatározott kezdeti időpontot követően a fizikai befejezésének napjáig felmerült költségek számolhatók el. Az ezen időpontot megelőzően és követően keletkezett költségre támogatás nem folyósítható.

### A záró kifizetési igénylés benyújtásának határideje a projekt fizikai befejezését követő 30. nap, de legkésőbb ....................

### A záró kifizetési igénylés benyújtását követően az Inkubátor köteles 15 napon belül a kérelmet elbírálni. Az Inkubátor a kérelem elfogadását követő 15 napon belül köteles a záró kifizetési kérelem összegét Kedvezményezett részére átutalni.

A Projekt pénzügyi befejezésére, megvalósítására és lezárására vonatkozó rendelkezéseket az ÁSZF 14.1 pontja tartalmazza.

## **A Projekt összköltsége, elszámolható összköltsége, a támogatás forrása, összege**

### A Projekt összköltsége

A Projekt le nem vonható ÁFA-val számított bruttó összköltsége **...............** Ft, azaz ................ forint. A Projektben a levonható ÁFA összege nem elszámolható.

### A Projekt elszámolható összköltsége

### A Projekt elszámolható nettó összköltsége

A Projekt elszámolható nettó összköltsége **.................** **Ft, azaz** .................. **forint.**

A Projekt költségvetését a Szerződés **2. számú melléklete** tartalmazza.

## **A Projekthez felhasználásra kerülő források**

A Projekthez felhasználására kerülő források részletes bontását a Szerződés **3. számú melléklete** tartalmazza.

### A támogatás összege és intenzitása

A Projektre megítélt támogatás összege **.................. Ft, azaz ....................... forint.**

A támogatás intenzitása a Projekt elszámolható összköltségének .......%-a.

### Támogatás jogcíme

#### A 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendeletben ***(továbbiakban jogcímrendelet)*** foglaltaknak megfelelően a jelen Szerződés alapján nyújtott támogatásból **........................** Ft, azaz **.....................** forint az Európai Unió Működéséről szóló Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet (HL L 187., 2014.6.26., 1. o.) ***(továbbiakban 651/2014/EU bizottsági rendelet)*** alapján induló vállalkozásnak nyújtott támogatásnak minősül (melynek támogatástartalma 47.994.769 Ft ), amely a jogcímrendelet 18-22. §-ában, 23. § (1) bekezdés 7. pontjában, 24. § b) pontjában és 42-46.§-ában foglaltaknak megfelelően nyújtható.

## **Támogatás igénylése**

### A támogatási előleg összege és mértéke

Az igényelhető támogatási előleg legmagasabb összege az igényelt támogatási összeg 50%-a, azaz **................... Ft, azaz .........................forint**, melynek folyósítása a Befektetési szerződés hatályba lépését követően, a folyósítási feltételek teljesülését követő 15 napon belül történik meg.

### Kifizetési igénylés

#### Kedvezményezett a következő típusok szerint igényelheti a projekt megvalósításához szükséges támogatást:

#### a) támogatási előleg,

#### b) időközi kifizetési kérelem, vagy

#### c) záró kifizetési kérelem.

#### A Kedvezményezett a Támogatás összegét egy elkülönített, a z Inkubátorral közös rendelkezés alatt álló alszámlán köteles nyilvántartani annak érdekében, hogy az Inkubátor ellenőrizni tudja a Támogatás és a Befektetés összegének a jelen Megállapodás rendelkezéseinek megfelelően történő felhasználását („Alszámla”). Az Alszámlát a Társaság a ……. Banknál vezeti, száma: ………………………. A Kedvezményezett kötelezettséget vállal arra, hogy a Támogatás és a Befektetés összegének, a fentiekben említett alszámláról történő felhasználása során, az összegek a jelen Megállapodás sorszáma alatt kerül könyvelésre, ennek értelmében a banki utalások közlemény rovatában és a számlákon ezen hivatkozást szerepeltetni kell. Az Alszámla aktuális egyenleg adatait a 7. Sz. mellékletben csatolt Pénzügyi Elszámolás Ügyrendje (PEÜ) adatlapon az Inkubátor részére havi rendszerességgel bemutatja.

#### Az időközi és záró kifizetési kérelem minden esetben elszámoló bizonylat alapú kifizetésnek minősül, azaz a támogatások folyósítására a Kedvezményezett nevére és címére kiállított elszámoló bizonylatokon igazolt fizikai teljesítést követően kerülhet sor a Kedvezményezett jelen Szerződésben rögzített bankszámlájára.

#### Az önerő rendelkezésre állását legkésőbb az első kifizetési kérelem (ideértve az előlegigénylést is) benyújtásakor igazolni kell (az önerőre vonatkozó szabályozást lásd. Működési Kézikönyv 11.3 fejezet).

#### A Kedvezményezett projektjének megvalósítása szakaszokra bontható, melyeket mérföldkövek választanak el egymástól. A támogatás folyósítása minden esetben benyújtott kifizetési kérelem alapján történik. A Projekt megvalósítása során legalább 2 mérföldkövet szükséges tervezni. Az utolsó mérföldkő elérésének dátuma megegyezik a projekt fizikai befejezésének dátumával. Kifizetési kérelem (ide nem értve az előleg kifizetési iránti kérelmet) mérföldkövek (szakmai beszámoló kíséretében) elérése után valamint mérföldkövektől függetlenül is benyújtható. A mérföldkövek elérését követően a Kedvezményezett köteles időközi/záró kifizetési kérelemben beszámolni a projekt keretében felmerült és elszámolni kívánt költségekről, valamint a projekt műszaki és szakmai előrehaladásáról.

#### Időközi kifizetési kérelem keretében a támogatási összeg legfeljebb 40%-a igényelhető.

#### A Szerződés **4. számú melléklete** szerinti mérföldkövek elérését követő 15 napon belül kötelező szakmai beszámolót is tartalmazó kifizetési igénylést benyújtani. A projekt fizikai befejezéséhez kapcsolódó utolsó mérföldkő esetén a jelen Szerződésben meghatározott határidőn belül köteles a Kedvezményezett a kifizetési igénylésben beszámolni a projekt keretében felmerült és elszámolni kívánt költségekről.

#### Kifizetési kérelmet elektronikusan kell benyújtani az Inkubátor részére. A kifizetési kérelem formanyomtatványa letölthető az Inkubátor honlapjáról. Az időközi/záró kifizetési kérelem beérkezését az Inkubátor rögzíti, amelyről 3 napon belül elektronikus visszaigazolást küld a Kedvezményezettnek.

#### A Kedvezményezett továbbá kötelezettséget vállal arra is, hogy a Támogatás és a Befektetés összegével a jelen megállapodásban foglaltak szerint és a Megállapodás 7. számú mellékletét képező **„Pályázati Elszámolási Ügyrendnek” (*továbbiakban* *PEÜ*)** megfelelően számol el a Befektető felé, oly módon, hogy a Projekt egyes költségelemeire a Befektetés összegét és a Támogatás összegét arányosan kell felhasználni. A pénzügyi elszámolásra vonatkozó részletes szabályokat és benyújtandó dokumentumokat a Felhívás, a Működési Kézikönyv, és a mindenkor hatályos pénzügyi elszámolásról szóló tájékoztató tartalmazza, amely a [www.szechenyi2020.hu](http://www.szechenyi2020.hu) vagy a palyazat.gov.hu címen elérhető.

#### Az Inkubátor az időközi/záró kifizetési kérelem elfogadását követően 30 napon belül gondoskodik a továbbutalandó támogatás folyósításáról a Kedvezményezett jelen Szerződésben rögzített bankszámlájára. A támogatás összege harmadik személyre nem engedményezhető.

#### Felek rögzítik, hogy a Kedvezményezett által benyújtott kifizetési kérelem és elszámolás dokumentációit Inkubátor Kedvezményezett további hozzájárulása nélkül kizárólag azon szervezetek felé továbbíthatja, akik jogosultak és kötelesek ellenőrizni Kedvezményezett és Inkubátor tevékenységét.

## **A támogatás felhasználása**

### Felek rögzítik, hogy a támogatás a támogatási kérelemben, és a Felhívás 5.5-5.8 pontjaiban foglaltak szerint használható fel.

## **Inkubátor kötelezettségei és szolgáltatásai**

Üzleti modell és stratégia fejlesztése/véleményezése;

Üzleti terv készítése/véleményezése;

A Társaság termékének/szolgáltatásnak szakmai és piaci validációja;

Piacralépési, üzletfejlesztési stratégia kidolgozása/véleményezése;

Marketing és sales stratégia kialakítása/véleményezése;

Üzleti kapcsolatok építése;

A Társaság stratégiai irányításának támogatása, részvétel, illetve tanácsadás stratégiai döntésekben.

**Az Inkubátor a pályázatában a Nyugat Magyarország területén végzendő, inkubációs tevékenységet vállalt, amely miatt az Inkubátor elsőbbséget biztosít a Győrben, továbbá Győr-Moson-Sopron megye és környező megyéiben székhellyel, telephellyel rendelkező Kedvezményezettek részére. Ennek támogatására irodai helyszínt és inkubációval támogatott infrastruktúrát biztosít a Kedvezményezettek részére az alábbi helyszínen:**

***Mobilis Interaktív Központ, „Startup Központ” földszinti irodarésze,***

***9026 Győr, Vásárhelyi Pál u. 66.***

### Inkubátor a projekt megvalósítása érdekében a támogatási összeg folyósításán túl további összeget fektet be tőkeemelés útján a Kedvezményezettbe, melynek ellenértékeként részesedést szerez Kedvezményezettben. Felek a befektetési jogviszonyuk szabályozása céljából egymással befektetési szerződést kötnek, amely alapján Inkubátor **.......%-os, azaz ......................** részesedést szerez a Kedvezményezettben.

### A Társaság a Befektetések összegét egy elkülönített, a Befektetővel közös rendelkezés alatt álló alszámlán köteles nyilvántartani annak érdekében, hogy a Befektető ellenőrizni tudja a Befektetések összegének a jelen Szerződés rendelkezéseinek megfelelően történő felhasználását („**Alszámla**”). Az Alszámlát a Társaság a ……. Banknál vezeti, száma: ………………………. Az Alapítók és a Társaság kötelezettséget vállalnak arra, hogy a Befektetés összegének, a fentiekben említett alszámláról történő felhasználása során, az összegek az Inkubációs Megállapodás sorszáma alatt kerül könyvelésre, ennek értelmében a banki utalások közlemény rovatában és a számlákon ezen hivatkozást szerepeltetni kell. A Befektetés felhasználása elszámolására vonatkozó további részletszabályokat az Inkubációs Megállapodás és annak 7. számú mellékletét képező Pályázati Elszámolási Szabályzat tartalmazza.

1. A Projekt műszaki-szakmai tartalma

## A Kedvezményezett a Projektet az **1. számú mellékletben** meghatározott műszaki-szakmai tartalom szerint valósítja meg.

## A műszaki-szakmai tartalom nem teljesítése esetén a 272/2014. (XI.5.) Korm. rendelet 1. mellékletének 65.4 pontjában szabályozottaknak megfelelően kell eljárni.

1. A Projekt megvalósításának mérföldkövei, indikátorai és műszaki-szakmai eredményei

## A Kedvezményezett a Projektet az 1. számú mellékletben meghatározott mérföldkövek szerint valósítja meg.

## Kedvezményezett a Projekt során az **1. számú mellékletben** meghatározott kötelező vállalásokat köteles teljesíteni.

## A Kedvezményezett a Projekt megvalósítása során a támogatást a 1. számú mellékletben meghatározott indikátorok és műszaki-szakmai eredmények elérése érdekében jogosult és köteles felhasználni.

## A Kedvezményezett az indikátorokat köteles teljesíteni. Az indikátorok nem teljesítése esetén a 272/2014. (XI.5.) Korm. rendelet 88. §-ban szabályozottaknak megfelelően kell eljárni.

1. Biztosítékadási kötelezettség

## Amennyiben a Kedvezményezett a 272/2014. (XI.5.) Korm. rendelet 84. §-a alapján nem mentesül a biztosítéknyújtási kötelezettség alól, úgy a Szerződés **5. számú mellékletében** foglaltak szerinti biztosítéko(ka)t nyújtja.

## A 4. számú melléklet az ÁSZF-ben, a felhívásban, valamint a 272/2014. (XI.5.) Korm. rendeletben foglalt szabályok szerinti, szabályszerű benyújtástól válik a Szerződés részévé.

1. Inkubátor ellenőrzési jogköre, szabálytalanság

## **Szabálytalanság**

### Amennyiben az Inkubátor az inkubációban részt vevő Kedvezményezett vonatkozásában szabálytalansági gyanút észlel, vagy szabálytalansági gyanú jut a tudomására (így különösen munkafolyamatba épített ellenőrzés keretében, helyszíni ellenőrzés lefolytatása során, a belső ellenőrzés munkája során, az ellenőrzésre jogosult egyéb szervek megállapításai, jelentései alapján, közbeszerzési döntőbizottsági, közigazgatási, bírósági eljárás alapján, bejelentések, illetve feljelentések alapján, sajtóhírekből, korábbi szabálytalansági eljárás jogorvoslata során), a tudomásra jutástól számított három napon belül a szabálytalansági gyanú bejelentő adatlapon rögzíti a szabálytalanság gyanúját és azt haladéktalanul megküldi a 272/2014. (XI. 5.) Korm. rendelet szerinti Irányító Hatóságnak ***(továbbiakban Irányító Hatóság)***.

## Az Inkubátor a jelen Szerződéstől elállhat, ha szabálytalanságot észlel. Jelen Szerződés vonatkozásában szabálytalanság: az 1303/2013/EU európai parlamenti és tanácsi rendelet 2. cikk 36. pontjában foglaltak, az EMVA forrás esetén a KAP rendelet 2. cikk (1) bekezdés g) pontjában foglaltak, továbbá nemzeti jogszabály, a támogatási szerződés, az 1303/2013/EU európai parlamenti és tanácsi rendelet 38. cikk (7) bekezdésében meghatározott finanszírozási megállapodás vagy a végső kedvezményezett és a pénzügyi közvetítő között kötött szerződés, illetve a végső kedvezményezett javára kiadott kezességvállalási nyilatkozat alapján a végső kedvezményezettet terhelő kötelezettségek megsértése, amelyek eredményeképpen Magyarország pénzügyi érdekei sérülnek, illetve sérülhetnek,

## A Kedvezményezett a Projekt megvalósítása vonatkozásában köteles alávetni magát az alábbi ellenőrzési formáknak:

### **Szúrópróba-szerű ellenőrzés**

#### Mintavételi eljáráson alapuló ellenőrzés, mely során az Irányító Hatóság szúrópróba-szerűen ellenőrzi a Kedvezményezett inkubációs kérelmeket, elszámolásokat a Kedvezményezettnél és az Inkubátornál is.

### **Helyszíni ellenőrzés**

#### Az Inkubátor minden inkubációban résztvevő Kedvezményezettnél legalább egy alkalommal, legkésőbb a záró kifizetési kérelem elfogadását megelőzően köteles helyszíni ellenőrzést tartani, mely során tételesen megvizsgálja az inkubációs kérelem benyújtásától a Projekt megvalósítási időszakának végéig keletkezett összes dokumentumot. A helyszíni ellenőrzés során jegyzőkönyv készül.

#### **A helyszíni ellenőrzési jegyzőkönyvben rögzíteni kell**

1. az ellenőrzött projekt megnevezését,
2. az ellenőrzést végző szervezet és személyek nevét,
3. az ellenőrzött szervezet nevét, címét, jelenlévő képviselőjének nevét, beosztását, az ellenőrzés helyszínét, időpontját, időtartamát,
4. az ellenőrzés során átvizsgált bizonylatok, dokumentumok körét,
5. az ellenőrzést végzők által másolatban átvett iratok, dokumentumok azonosítási adatait,
6. a helyszíni ellenőrök által tett megállapításokat és a start-up álláspontját a megállapításokkal kapcsolatban,
7. az intézkedési tervet, mely tartalmazza a start-up által teljesítendő intézkedéseket és határidejüket (legfeljebb 10 nap).

#### Amennyiben az Inkubátor intézkedést ír elő, abban az esetben az előírások Kedvezményezett általi teljesítését követő 5 napon belül az Inkubátor elektronikusan megküldi a lezárt helyszíni ellenőrzési jegyzőkönyvet Kedvezményezett részére.

#### A helyszíni ellenőrzést megelőzően legalább 10 nappal, telefonos időpont-egyeztetést követően az Inkubátor elektronikus úton értesíti a Kedvezményezett az ellenőrzésről, továbbá tájékoztatja az Irányító Hatóságot és a Nemzeti Kutatási, Fejlesztési és Innovációs Hivatalt ***(továbbiakban*** ***NKFIH***). Az Irányító Hatóság és az NKFIH megfigyelőt delegálhat a helyszíni ellenőrzésre.

### **Havi ellenőrzés**

#### Kedvezményezett köteles havi rendszeres adatszolgáltatás keretében benyújtani Inkubátor részére a következő tárgyhónap 10. napjáig a Projekt kapcsán keletkezett kiadásainak tételes listáját és bizonylatait (munkabér kifizetési listák, jelenléti ívek, számlák, banki bizonylatok, egyéb bizonylatok), illetve az azokat igazoló szerződéseket és teljesítési igazolásokat. (A benyújtás formája másolati példány a startup vezetőjének aláírásával.)

#### A havi ellenőrzés formáját a 7. Sz. mellékletben szereplő „Pályázati Elszámolási Ügyrend” (PEÜ) forma és a [7.3.1.1](#Ref4918528611). pontban részletezett csatlakozó bizonylatok csatolásával teszi meg a Kedvezményezett az Inkubátor részére.

1. A projekt megvalósítási időszakát követően fennálló kötelezettségek

## A Felhívás a támogatott Kedvezményezett esetében fenntartási kötelezettséget nem ír elő.

## Kedvezményezett a Projekt megvalósítási időszakát követően fennálló kötelezettségei a következők:

1. Ellenőrzéstűrési kötelezettség: Inkubátor, Irányító hatóság, Kormányzati Ellenőrzési Hivatal, Állami Számvevőszék, Európai Támogatásokat Auditáló Főigazgatóság, EUROPEAN ANTI-FRAUD OFFICE, Európai Számvevőszék, Európai Bizottság, Magyar Államkincstár és minden egyéb jogszabályban, vagy egyéb megbízásban, szerződésben feljogosított ellenőrző szervezet.
2. Ellenőrzés(ek) tudomásul vételének és az abban való közreműködésnek a kötelezettsége.
3. Dokumentumok megőrzési kötelezettsége (a projekt megvalósítás befejezésétől számított 5 évig, de legalább 2027. december 31-ig).
4. Titoktartás

## Bizalmas információnak ***(továbbiakban Bizalmas információ)*** kell tekinteni minden olyan információt, adatot – így különösen, de nem kizárólagosan minden üzleti, kereskedelmi és technikai adatot, know-how-ra, technológiára, anyagösszetételre vonatkozó információt –, amelyet a jelen Szerződés teljesítése körében a felek egymásnak bármilyen formában átadtak.

## Felek megállapodnak, hogy a nekik átadott Bizalmas információt kölcsönösen saját üzleti titkukként védik, és ennek érdekében megtesznek minden szükséges és elvárható titokvédelmi intézkedést.

## Felek megállapodnak, hogy a Bizalmas információt fogadó fél a tevékenysége során neki átadott Bizalmas információt kizárólag olyan célokra használhatja fel, amilyen célokra azokat átadták neki, kivéve, ha az átadó fél később, írásban ettől eltérően nem rendelkezik. Felek Bizalmas információt harmadik feleknek kizárólag a jogszabályban, vagy egyéb megbízásban, szerződésben feljogosított ellenőrző szervezetnek kötelesek kiadni, egyéb esetben csak a másik fél írásos beleegyezésének birtokában továbbítják.

## Kedvezményezett hozzájárul, hogy Inkubátor a Projekt inkubálásának tényét saját portfóliójáról szóló nyilvános anyagaiban szerepeltesse.

## A jelen Szerződés teljesítése során egymásnak átadott Bizalmas információt a Felek a fent meghatározottakon túl kizárólag akkor hozhatják nyilvánosságra vagy közölhetik harmadik személlyel, ha ahhoz a másik fél előzetesen és írásban hozzájárult.

## Felek megállapodnak, hogy a fentiek szerint egymás részére átadott Bizalmas információ az átadó fél tulajdona marad.

1. Szellemi alkotásokhoz fűződő jogok

## Kedvezményezett kijelenti, hogy az általa szolgáltatott információk és anyagok nem sértik harmadik személy szellemi alkotáshoz fűződő jogait.

## A Kedvezményezettet illetik az általa létrehozott know-how-hoz, szellemi termékekhez kapcsolódó iparjogvédelmi és vagyoni jogok.

1. Elállás

## A Kedvezményezett a jelen Szerződés megkötését követően a Szerződéstől egyoldalúan nem állhat el.

## Az Inkubátor a Szerződéstől, annak teljesítéséig az alábbi esetekben bármikor elállhat:

1. inkubációs megállapodás előírásainak megszegése,
2. a Kedvezményezett a bejelentési és nyilatkozattételi kötelezettségével 30 napot meghaladó késedelembe esik,
3. a Kedvezményezett nem tesz eleget az előírt ellenőrzéstűrési és információszolgáltatási kötelezettségeinek,
4. a Kedvezményezett ellen felszámolási, végelszámolási vagy egyéb - a megszüntetésére irányuló, jogszabályban meghatározott - eljárás indult,
5. a Kedvezményezett a Szerződésben vállalt kötelezettségeit határidőre nem vagy csak részben teljesítette,
6. ha hitelt érdemlően bebizonyosodik, hogy a Kedvezményezett a projekt szakmai, pénzügyi tartalmát érdemben befolyásoló valótlan, hamis adatot szolgáltatott,
7. amennyiben a Projekt meghiúsulását vagy tartós, 30 napot meghaladó akadályoztatását előidéző körülmény a Kedvezményezettnek felróható okból következett be,
8. amennyiben a mérföldkövek lezárást követően a Kedvezményezett nem tesz eleget az időközi/záró kifizetési kérelem benyújtási kötelezettségének,
9. kedvezményezett nem tesz eleget a [7.3.3](#Ref4918528831) pontban rögzített havi ellenőrzési kötelezettségének,
10. ha a Kedvezményezett szabálytalanságot követ el.

## Az Inkubátor az elálló döntés meghozatalát követő 5 napon belül elektronikus és postai úton megküldi az elálló döntésről szóló, indoklással ellátott értesítést, valamint az elálló nyilatkozatot a Kedvezményezett részére, továbbá értesíti az Irányító Hatóságot és az NKFIH-t az elállásról. Az elállás időpontja az elállásról szóló értesítés Kedvezményezett részéről történő átvételének napja.

## Amennyiben az elállást megelőzően támogatás folyósítására került sor, abban az esetben Kedvezményezett a folyósított támogatási összeget a Polgári Törvénykönyvről szóló 2013. évi V. törvény ***(továbbiakban Ptk)*** szerinti kamattal növelt mértékben, a visszafizetésre kötelezés közlésétől számított harminc napon belül köteles visszafizetni. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.

1. Záró rendelkezések

## A Kedvezményezett a Szerződés aláírásával kijelenti, hogy a Szerződés tartalmát, az ÁSZF- et, és a vonatkozó jogszabályokat, így különösen az államháztartásról szóló 2011. évi CXCV. törvényt, a 272/2014. (XI.5.) Korm. rendeletet és az államháztartásról szóló törvény végrehajtásáról szóló 368/2011. (XII. 31.) Korm. rendeletet ismeri és magára nézve kötelezőnek ismeri el, és tudomásul veszi, hogy a Szerződés, valamint az ÁSZF a vonatkozó jogszabályok módosításával, illetve új, a Szerződés és az ÁSZF szempontjából releváns jogszabályok hatálybalépésével minden külön intézkedés nélkül módosulnak.

## A Kedvezményezett kijelenti, hogy eleget tesz a 272/2014. (XI.5.) Korm. rendelet 78.§-ában foglalt követelményeknek

## A Kedvezményezett a Szerződés aláírásával kijelenti, hogy:

* megfelel az államháztartásról szóló 2011. évi CXCV. törvény (továbbiakban: Áht.) szerinti rendezett munkaügyi kapcsolatok követelményének
* nem minősül az Áht. szerinti köztulajdonban álló gazdasági társaságnak
* az Áht. szerint átlátható szervezetnek minősül
* a támogatási rendszerből való kizárás hatálya alatt nem áll,
* nem áll fenn harmadik személy irányában olyan kötelezettsége, amely a támogatással létrejött projekt céljának megvalósulását meghiúsíthatja,
* a projekt részbeli vagy teljes meghiúsulása, vagy a támogatás szabálytalan felhasználása esetén - a támogatást az irányító hatóság döntésében vagy a döntés ellen benyújtott jogorvoslat alapján hozott jogerős határozatban foglaltaknak megfelelően visszafizeti, és tudomásul veszi, hogy ennek elmulasztása esetén annak összege az adott projektre vonatkozóan a kedvezményezett részére kifizetésre jóváhagyott, de még ki nem fizetett támogatási összegbe beszámításra kerül,
* ha ellene jogerős végzéssel végelszámolási, felszámolási-, csőd- vagy egyéb, a megszüntetésére irányuló, jogszabályban meghatározott eljárást rendelnek el, azt az irányító hatóságnak bejelenti,

## A Felek a Szerződés időtartamára kapcsolattartót jelölnek ki. A kapcsolattartó nevéről, postacíméről, telefon számáról és elektronikus levélcíméről a Szerződés aláírásával egyidejűleg, változás esetén pedig a változást követő 8 napon belül tájékoztatják egymást.

## A Szerződés hatálybalépésének napja megegyezik a Felek között létrejövő Befektetési szerződés hatályba lépésének napjával. A Szerződés határozott időre, a projekt megvalósulásáig jön létre.

## A Kedvezményezett kijelenti, hogy - az információs önrendelkezési jogról és az információszabadságról szóló 2011. évi CXII. törvény előírásainak megfelelően - a támogatási kérelem adatlapon feltüntetett projektfelelős, a támogatási kérelem adatlapon és mellékleteiben feltüntetett más személyek, illetve a Projekt megvalósításában résztvevő személyek, valamint a beszámolás, a szabálytalansági eljárás és az ellenőrzési tevékenység során átadott dokumentumokban feltüntetett személyek személyes adataiknak az Inkubátor, az Irányító Hatóság és a Miniszterelnökség által történő kezeléséhez (ideértve ezen adatok felvételét, tárolását, nyilvánosságra hozatalát, statisztikai módszerekkel történő feldolgozását is) kifejezetten hozzájárultak. Ennek alapján a Kedvezményezett szavatol azért, hogy ezen személyes adatok fentieknek megfelelő kezelése az érintettek hozzájárulásával történik.

## A Szerződésben nem szabályozott kérdésekben a vonatkozó magyar - ide értve a Ptk-t is - és európai uniós jogszabályok, különösen a 272/2014. (XI. 5.) Korm. rendelet rendelkezései az irányadók.

## A Kedvezményezett képviseletében aláíró személy(ek) kijelenti(k) és cégkivonatával/cégkivonatukkal, valamint aláírási címpéldányával/címpéldányukkal igazolja/igazolják, hogy társasági dokumentumai/alapító okirata alapján, a Szerződés bevezető részében feltüntetettek szerint jogosult(ak) a Kedvezményezett képviseletére (és cégjegyzésére), továbbá ennek alapján a Szerződés megkötésére és aláírására. Aláíró képviselő(k) kijelenti(k) továbbá, hogy a testületi szervei(k) részéről a Szerződés megkötéséhez szükséges felhatalmazásokkal rendelkezik/rendelkeznek, tulajdonosai(k) a támogatási jogügyletet jóváhagyták és harmadik személyeknek nincs olyan jogosultsága, mely a Kedvezményezett részéről megakadályozná vagy bármiben korlátozná a Szerződés megkötését, és az abban foglalt kötelezettségek maradéktalan teljesítését.

## A jelen Szerződés 7-8. fejezetében meghatározott kötelezettségek a Szerződés megszűnését követően is terhelik a Kedvezményezettet.

1. Korrupció-ellenes záradék

## A Kedvezményezett nem követhet el, nem engedélyezhet, illetve harmadik személyt nem jogosíthat fel olyan cselekményekre, amely a közélet tisztaságára vonatkozó, valamint a korrupció-ellenes jogszabályok megsértését eredményezi. A Kedvezményezett nem fogadhat el, nem ajánlhat fel és nem adhat az eljáró harmadik személynek ajándékot, illetve pénzbeli vagy nem pénzbeli juttatást.

Felek a Szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Kelt, Budapest, 2017. szeptember 08.

.....................................................

Quantum Leap Kft.

Inkubátor

képv: Khader Attila

.....................................................

.............................................

Kedvezményezett

képv:.........................

Mellékletek:

1. melléklet – Támogatási kérelem
2. melléklet - A Projekt költségvetése
3. melléklet – A Projekt forrásösszetétele
4. melléklet - A Projekt mérföldkövei
5. melléklet - Biztosítékokra vonatkozó nyilatkozatok, szerződések, megállapodások
6. melléklet - Közbeszerzési terv
7. számú melléklet - Pályázati Elszámolási Ügyrend (PEÜ) Havi Riport Adatlap